
प्रतिवादी
जिल्ला बारा जितपुरसिमरा उ.म.न.पा.वडा नं.१२ घरभई जिल्ला पर्सा बी.म.न.पा.वडा नं.२ बस्ने रामेश्वर प्रसाद फौजदारको छोरा वर्ष २० को नविन फौज्दार...........1

वादी
प्र.चौ.गण्डकका प्र.स.नि.मनिष कुमार सिंह समेतको प्रतिवेदनले 
नेपाल सरकार..........................१





	
   प्रस्तुत मुद्दा यस कार्यालयको क्षेत्राधिकार भित्र पर्ने भई यस मुद्दाको संक्षिप्त तथ्य एवं ठहर यस प्रकार छः-
तथ्य-खण्ड
1. [bookmark: जाहेरीप्रतिवेदनसंक्षिप्तव्यहोरा]प्रतिवादीले प्रहरीलाई रिस आवेशमा आई विभिन्न अपशब्द प्रयोग गरी गाली गलौज गर्दै हातपात समेत गर्न खोजी अभद्र ब्यवहार गरेको भन्ने प्रहरी प्रतिवेदन.।
2. प्रतिवादीले प्रहरीलाई रिस आवेशमा आई विभिन्न अपशब्द प्रयोग गरी गाली गलौज गर्दै हातपात समेत गर्न खोजी अभद्र ब्यवहार गरेको भन्ने समेत व्यहोराको घटनास्थल मुचुल्का ।
3. मैले प्रहरीलाई रिस आवेशमा आई विभिन्न अपशब्द प्रयोग गरी गाली गलौज गर्दै हातपात समेत गर्न खोजी अभद्र ब्यवहार गरेकोले मलाई प्रहरीले पक्राउ गरेको हो भन्ने नविन फौज्दारको बयान कागज।
4. प्रहरीलाई रिस आवेशमा आई विभिन्न अपशब्द प्रयोग गरी गाली गलौज गर्दै हातपात समेत गर्न खोजी अभद्र ब्यवहार गरेकोले प्रतिवादीलाई कानून बमोजिम कारवाही हुनु पर्छ भनि मौकामा बुझिएका राज कुमार साह सोनारसमेतको घटनाविवरण कागज।
5. जिल्ला सरकारी वकिल कार्यालय, पर्साको अभियोग पत्र । 
6. नविन फौज्दार यस कार्यालयमा उपस्थित भई गरेको साविती बयान ।
 
ठहर-खण्ड
[bookmark: ठहरखण्ड]         यसमा मिति २०८३।०३।३१ गते अ.२३:३० बजेको समयमा जिल्ला पर्सा वीरगन्ज म.न.पा.वडा नं.१४ स्थित सडकमा चेकजाँच गर्ने क्रममा गण्डक तर्फबाट नविन फौज्दारले चलाई ल्याएको मोटरसाईकल रोकी चेकजाँच गर्दा निजले मादक पदार्थ सेवन गरेको पाईएकोले निजलाई सम्झाई बुझाई गर्दा निजले रिस आवेशमा आई विभिन्न अपशब्द प्रयोग गरी गाली गलौज गर्दै हातपात समेत गर्न खोजी अभद्र ब्यवहार गरेको निजलाई पक्राउ गरी आवश्यक कारवाहीको लागि पेश गरेको भन्ने व्यहोराको प्रहरी प्रतिवेदन तथा घटनास्थल मुचुल्का, सोही व्यहोरालाई पुर्ण समर्थन हुने गरी मौकामा बुझिएका घटनाविवरणको साक्षीहरुले गरी दिएको कागज तथा अधिकार प्राप्त अधिकारी समक्ष यी प्रतिवादीले गरेको बयान तथा प्रतिवादी यस कार्यालयमा उपस्थित भई गरेको साविती बयान समेतको आधारमा यी प्रतिवादी नविन फौज्दारले मुलुकी अपराध संहिता,२०७४ को दफा 118 (१) बमोजिम कसूर गरेको ठहर्छ। यसरी जिल्ला पर्सा वीरगन्ज म.न.पा.वडा नं.१४ स्थित सडकमा चेकजाँच गर्ने क्रममा गण्डक तर्फबाट प्रतिवादी नविन फौज्दारले चलाई ल्याएको मोटरसाईकल रोकी चेकजाँच गर्दा निजले मादक पदार्थ सेवन गरेको पाईएकोले निजलाई खटिएको प्रहरीटोलीले सम्झाई बुझाई गर्दा निजले रिस आवेशमा आई विभिन्न अपशब्द प्रयोग गरी गाली गलौज गर्दै हातपात समेत गर्न खोजी अभद्र ब्यवहार गरेको तथ्य स्थापित हुन गएको देखिएको अवस्था समेतलाई बिश्लेषण गरी मुलुकी अपराध संहिता,२०७४ को दफा 118(२) बमोजिम प्रतिवादी नविन फौज्दारलाई कैद 8 दिन र जरिवाना रु.5000/- अक्षरेपी पाँच हजार मात्र हुने ठहर्छ। सो ठहर्नाले अरुमा तपसिल बमोजिम गर्नु भनी यो फैसला गरिदिए।
तपसिल खण्ड
1. माथि इन्साफ खण्डमा लेखिए बमोजिम मुलुकी अपराध संहिता,२०७४ को दफा 118 (१) बमोजिमको अपराधमा ऐ.संहिताको दफा 118 (२) बमोजीम प्रतिवादी नविन फौज्दारलाई ठहरेको कैद 8 दिनको हकमा निज मिति 2083/03/31 देखि 2083/04/06 सम्म हिरासतमा बसी कैद भुक्तान गरिसकेको र जरिवानाको हकमा निज प्रतिवादी नविन फौज्दारबाट  जरिवाना रकम रु.5000/- असुल उपर गर्नु  --------------------------------------------------------------------------------------1
2. प्रस्तुत फैसलामा चित नबुझे ७० दिन भित्र पर्सा जिल्ला अदालत वीरगंजमा पुरावेदन गर्नुभनी प्रतिवादीलाई पुनरावेदनको म्याददिनु-------------------------------------------------------------१
3. फैसलाको जानकारी जिल्ला सरकारी वकिल कार्यालय पर्सालाई दिनु-------------------------------१
4. प्रस्तुत मुद्दाको दायरी लगत कट्टा गर्नु र सरोकारवालाले फैसलाको नक्कल माँग गरेमा रितपुर्वक नक्कल दिनु-------------------------------------------------------------------------------------------1

     भोला दाहाल
प्रमुख जिल्ला अधिकारी

भोला दाहाल
प्रमुख जिल्ला अधिकारी

